**הזמנה להציע הצעות**

הרשות לחינוך והכשרה ימיים (להלן: "**הרשות**") הנה חברה ממשלתית שמקום מושבה בעכו. הרשות מזמינה בזאת משרדי עורכי דין שעונים על הקריטריונים שלהלן להציע הצעות להספקת שירותים משפטיים חיצוניים, הכל על פי התנאים המפורטים בהזמנה זו. את ההצעה על גבי דף לוגו של המשרד המציע יש למסור למשרדי הרשות ברחוב יהושפט 7 בעכו או באמצעות אימייל giora@imta.org.il, זאת לא יאוחר מיום **20.11.18** בשעה 12:00. **הליך זה אינו מהווה מכרז**, אלא הליך קבלת הצעות שיבחנו, בין היתר, על פי אמות מידה המפורטות להלן. הרשות אינה מתחייבת לקבל את ההצעה הזולה או הצעה כלשהי.

רשאי להגיש הצעתו, משרד העומד בתנאים הבאים במצטבר:

1. בעל המשרד הינו עו"ד בעל רישיון בתוקף שלו 8 שנות ניסיון לפחות בעריכת דין.
2. במשרד מועסקים שני עו"ד לפחות.
3. המשרד בעל ניסיון מוכח בנושאים שלהלן: דיני חוזים, דיני עבודה, משפט מנהלי, דיני מכרזים, לטיגציה.
4. המציע יצרף להצעתו רשימת לקוחות אשר מקבלים יעוץ על בסיס קבוע בנושאים הנ"ל. נא לפרט, את שם הלקוח, תחומי המשפט בהם ניתנו השירותים ומועדם, שם איש קשר ומספר טלפון. למען הסר ספק מובהר, כי צוות הבדיקה של הרשות עשוי לפנות ללקוחות של המציע לצורך קבלת חוות דעת על רמת השירות והאמינות של המציע.

אישורים שיש לצרף להצעה:

1. פרופיל של המשרד המציע, לרבות פירוט אודות הניסיון של המשרד בתחומים שהוזכרו לעיל;
2. תעודת עוסק מורשה;
3. אישור תקף בדבר שיעור ניכוי מס במקור;
4. צילום רישיון עריכת דין תקף של כלל עורכי הדין במשרד;
5. מסמכים שנוסחו ו/או נערכו על ידי המציע במהלך 3 השנים שקדמו לפרסום הזמנה זו: 2 חוות דעת בנושא דיני עבודה, 2 חוות דעת בעניינים אזרחיים/מסחריים ו/או חברות ממשלתיות/עירוניות, 2 הסכמים בתחומים כהתקשרות עם ספקים, יועצים ו/או עובדים.

היועץ המשפטי יהא נוכח בישיבות הנהלה ובאסיפות (בממוצע 6 ישיבות בשנה), יטפל באופן אישי בכל הנושאים שידרשו יעוץ או טיפול משפטי, פגישות עבודה שוטפות במשרדי הרשות ובמקומות אחרים, ייתן ייעוץ למנהל הרשות, לרשות, יכין חוות דעת כתובות בנושאים שונים, ייצג את הרשות בכל הערכאות המשפטיות ובפני מוסדות המדינה, גורמים פרטיים, פורומים שונים ברשות ומחוצה לה, התכתבויות עם כל גורם רלוונטי לרבות הכנת חוזים, ליווי וייעוץ בהוצאתם לפועל, ניסוח מכרזים, תביעות, פיקוח שוטף על היבטים משפטיים בפעולות הרשות, סיוע בגיבוש מדיניות ו/או עמדה בנושאים בעלי השלכות משפטיות. לשיקולכם.

המציע יפרט התגמול המבוקש על ידו עבור השירותים הנ"ל, כאשר מודע בזאת, כי לפרמטרים להלן יהא משקל כנקוב בצידם:

1. ניסיון בעבודה מול גופים ממשלתיים ומוניציפליים לרבות התמחות בדיני עבודה, ניסוח חוזים, וניסיון בייצוג בבתי משפט – עד 50%
2. סכום התגמול החודשי עבור ריטיינר חודשי ושכר טרחה שעתי לטיפול וייצוג בהליכים בפני בתי משפט, בוררויות והליכי גישור – עד 50%

תעריף שכר הטרחה המקסימלי הינו בהתאם לחוזר אישור מינוי יועצים משפטיים חיצוניים בחברות ממשלתיות ובחברות בנות ממשלתיות ושכרם" של רשות החברות הממשלתיות מיום 2.9.2015, בהתאם להנחיית רשות החברות הממשלתיות ביחס לחברה בסדר גודל של הרשות (הרשות הינה חברה בסווג 4). יש לציין בנפרד את הסכום החודשי הקבוע ושכר טרחה שעתי לטיפול וייצוג בהליכים בפני בתי משפט, בוררויות והליכי גישור.